Matrikkelgården Langsæ i Østre Moland omfattet store arealer som strakte seg fra Langsævannet og ned til sjøen. En stor del av bebyggelsen i Arendal sentrum er oppført på tomter som var bygslet fra Langsæ gård. Den del av matrikkelgården som lå utenfor kjøpstaden har i dag gårdsnummer 505 i Arendal kommune. Gårdstunet med våningshus og museum har bruksnummer 38, mens "restarealene" som eies av Arendal kommune, bl.a. Langsæparken og mølledammen i Barbuelva har bruksnummer 1.